ສອງເກົາຫຼີ​ ຫາລືກັນ ເລື່ອງເປີດ ​​ເຂດອຸດສາຫະກໍາ​ຮ່ວມ Keasong ຄືນ (ວີດິໂອ)
ມີ​​ໂຮງງານ​ເກົາຫລີ​ໃຕ້ 123 ​ແຫ່ງ ຢູ່ໃນເຂດອຸດສາຫະກໍາດັ່ງກ່າວ ທີ່ເປັນ​​ແຫ​ລ່ງສະໜອງ​ເງິນຕາ​ຕ່າງປະ​ເທດ​ທີ່​ສໍາຄັນ ໃຫ້ເກົາຫລີເໜືອ.
ຄະນະກໍາມະການຮ່ວມລະຫວ່າງ ເກົາຫຼີເໜືອແລະເກົາຫຼີໃຕ້ ທີ່ກໍາກັບເລື່ອງການເປີດຄືນເຂດ ອຸດສາຫະກໍາຮ່ວມ ໄດ້ທໍາ ການພົບປະກັນເປັນຄັ້ງທໍາອິດໃນວັນຈັນມື້ນີ້ 5 ເດືອນ ຫຼັງ ຈາກທີ່ເຂດອຸດສາຫະກໍາດັ່ງກ່າວໄດ້ປິດລົງ ອັນເນື່ອງມາ ຈາກຄວາມເຄັ່ງຕຶງທາງທະຫານແລະທາງການທູດລະຫວ່າງ ກັນນັ້ນ ຄະນະກໍາມະການຮ່ວມ ທີ່ມີເຈົ້າໜ້າທີ່ 5 ທ່ານ ຈາກແຕ່ ລະປະເທດ ໄດ້ພົບປະກັນຢູ່ທີ່Keasong ເພື່ອປຶກສາຫາລື ເລື່ອງອານາຄົດຂອງເຂດອຸດສາຫະກໍາດັ່ງກ່າວ ທີ່ໄດ້ປິດ ລົງໃນເດືອນເມສາທີ່ຜ່ານມານັ້ນ ຫຼັງຈາກທີ່ກຸງພຽງຢາງຖອນ ພວກພະນັກງານຂອງຕົນອອກໄປໃນຕົ້ນເດືອນເມສາ ທັງສອງເກົາຫຼີໄດ້ຕົກລົງກັນໃນວັນພຸດແລ້ວນີ້ ທີ່ຈະເລີ່ມການຜະລິດສິນຄ້າຄືນໃໝ່ ໃນເຂດອຸດສາຫຫະກໍາຮ່ວມດັ່ງກ່າວ ທີ່ຕັ້ງຢູ່ເຂດຊາຍແດນຟາກເກົາຫຼີເໜືອນັ້ນ ການຕົກລົງກັນແມ່ນຮວມທັງ ການໃຫ້ຄໍາສັນຍາຂອງທັງສອງຝ່າຍ ທີ່ຈະປ້ອງກັນ ບໍ່ໃຫ້ມີການປິດເຂດອຸດສາຫະກໍາຮ່ວມ ລົງໃນອານາຄົດ ແລະຈະເປີດໃຫ້ມີການ ລົງທຶນຂອງຊາວຕ່າງປະເທດເຂົ້ານໍາອີກ ເຂດອຸດສາຫະກໍາຮ່ວມ Keasong ໄດ້ໄຂຂຶ້ນໃນປີ 2004 ຊຶ່ງເປັນສັນຍາລັກຂອງ ການຮ່ວມມື ກັນຂອງກຸງໂຊລແລະກຸງພຽງຢາງ ມີໂຮງງານເກົາຫລີໃຕ້ ປະມານ 123 ແຫ່ງ ທີ່ວ່າຈ້າງ ພະນັກງານຈາກເກົາຫຼີເໜືອ 53 ພັນຄົນ ແລະເປັນແຫລ່ງ ສະໜອງເງິນຕາຕ່າງປະເທດທີ່ສໍາຄັນ ໃຫ້ແກ່ເກົາຫຼີເໜືອ ທີ່ທຸກຍາກນັ້ນ